CELEX: 32018D1885
Language: da
Date: 2018-11-30 00:00:00
Title: Kommissionens gennemførelsesafgørelse (EU, Euratom) 2018/1885 af 30. november 2018 om ændring af beslutning 96/566/Euratom, EF om bemyndigelse af Finland til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende (meddelt under nummer C(2018) 7840)

4.12.2018   
               
               
                  DA
               
               
                  Den Europæiske Unions Tidende
               
               
                  L 308/43
               
            
         KOMMISSIONENS GENNEMFØRELSESAFGØRELSE (EU, Euratom) 2018/1885
         af 30. november 2018
         om ændring af beslutning 96/566/Euratom, EF om bemyndigelse af Finland til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende
         
            
               (meddelt under nummer C(2018) 7840)
            
         
         (Kun den finske og den svenske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
         efter høring af Det Rådgivende Udvalg for Egne Indtægter, og
         ud fra følgende betragtninger:
         
                     (1)
                  
                  
                     I henhold til artikel 379, stk. 2, i Rådets direktiv 2006/112/EF (2) kan Finland på de betingelser, der var gældende i medlemsstaten på datoen for dennes tiltrædelse, fortsætte med at fritage de ydelser leveret af forfattere og kunstnere, herunder udøvende kunstnere, som er anført i bilag X, del B, nr. 2), samt de transaktioner, der er anført i bilag X, del B, nr. 9) og 10), til nævnte direktiv, så længe der gøres brug af de samme fritagelser i en af de medlemsstater, som tilhørte Fællesskabet pr. 31. december 1994. I henhold til samme artikel skal der tages hensyn til disse transaktioner ved beregningen af grundlaget for de egne momsindtægter.
                  
               
                     (2)
                  
                  
                     Ved Kommissionens beslutning 96/566/Euratom, EF (3) fik Finland ved beregningen af grundlaget for de egne momsindtægter bemyndigelse til bl.a. at anvende tilnærmelsesvise vurderinger for de transaktioner, der nu er omhandlet i del B, nr. 2), 9) og 10), i bilag X til direktiv 2006/112/EF, vedrørende visse tjenesteydelser præsteret af forfattere og kunstnere, herunder udøvende kunstnere, visse leveringer af jord samt befordring af personer.
                  
               
                     (3)
                  
                  
                     I brev af 26. april 2018 anmodede Finland om bemyndigelse fra Kommissionen til at anvende faste procentsatser af det mellemliggende grundlag ved beregningen af grundlaget for de egne momsindtægter i forbindelse med de transaktioner, der er anført i del B, nr. 2), 9) og 10), i bilag X til direktiv 2006/112/EF for så vidt angår ydelser leveret af de liberale erhverv, levering af nye bygninger eller den tilhørende jord, levering af byggegrunde samt befordring af personer. Finland har dokumenteret, at de faste procentsatser, der er anvendt på det mellemliggende grundlag, har været stabile i perioden 2014-2016 (nr. 2) og 10)) og 2012-2016 (nr. 9)). Bemyndigelse til at anvende faste procentsatser vil yderligere lette den administrative byrde ved beregningen af grundlaget for de egne momsindtægter for de pågældende transaktioner. Finland bør derfor bemyndiges til at beregne grundlaget for de egne momsindtægter ved hjælp af faste procentsatser for så vidt angår ydelser leveret af de liberale erhverv, levering af nye bygninger eller den tilhørende jord, levering af byggegrunde samt befordring af personer.
                  
               
                     (4)
                  
                  
                     Af hensyn til gennemsigtigheden og retssikkerheden bør anvendelsen af denne bemyndigelse være tidsmæssigt begrænset.
                  
               
                     (5)
                  
                  
                     Beslutning 96/566/Euratom, EF bør derfor ændres —
                  
               VEDTAGET DENNE AFGØRELSE:
         
            Artikel 1
            I beslutning 96/566/Euratom, EF indsættes følgende artikel 2a, 2b og 2c:
            
               
                  »Artikel 2a
                  Uanset artikel 2, stk. 1, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,0002 % af det mellemliggende grundlag i forbindelse med de transaktioner, der er anført i del B, nr. 2), i bilag X til Rådets direktiv 2006/112/EF (*1).
               
               
                  Artikel 2b
                  Uanset artikel 2, stk. 2, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,53 % af det mellemliggende grundlag i forbindelse med de transaktioner, der er anført i del B, nr. 9), i bilag X til direktiv 2006/112/EF.
               
               
                  Artikel 2c
                  Uanset artikel 2, stk. 3, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,11 % af det mellemliggende grundlag i forbindelse med de transaktioner, der er anført i del B, nr. 10), i bilag X til direktiv 2006/112/EF.
               
            
         
         
            Artikel 2
            Denne afgørelse er rettet til Republikken Finland.
         
         
            Udfærdiget i Bruxelles, den 30. november 2018.
            
               
                  På Kommissionens vegne
               
               Günther OETTINGER
               
                  Medlem af Kommissionen
               
            
         
         
            (1)  EFT L 155 af 7.6.1989, s. 9.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Kommissionens beslutning 96/566/Euratom, EF af 11. september 1996 om bemyndigelse af Finland til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende (EFT L 247 af 28.9.1996, s. 43).